OpenLLM-France/wikimedia huggingface dataset:
# Ondarretako futbol zelaia

Ondarretako futbol zelaia Realaren lehen futbol zelaia izan zen, Donostiako Ondarretan zegoena eta gaur egun desagertua.

## Historia

Donostian jokatu ziren lehenengo partidak Atotxako belodromoan izan ziren.
Donostiako aurreneko futbol taldea San Sebastian Recreation Club izan zen. 1904ko abuztuaren 28an sortu zen eta Donostiako aisialdi jarduerak sustatzea helburu zuenez hainbat kirol talde sortu zituen bere barnean; futbola, tenisa, hockeya, kriketa, hipika, errugbia, poloa, golfa, atletismoa... Hasierako egoitza Ategorrietan izan zuen eta 1906an Antiguo auzora aldatu zen, Zumalakarregi etorbidera hain zuzen ere. 1906ko martxoaren 3an Ondarretako futbol zelaia inauguatu zuen. Horretarako Recreation eta Athletic-en arteko lagunarteko partida jokatu zen eta donostiarrak 2-1 nagusitu ziren.
1909ko irailaren 7an Sociedad de Foot-Ball de San Sebastián talde berriak SS Recreationen lekua hartu zuen. Bost hilabete beranduago Alfontso XIII.ak, Donostian udak igarotzen zituenak, Errege titulua eman zion taldeari eta Real Sociedad de Foot-Ball bihurtu zen. Realak, talde ofizial bezala, London Nodmansen aurka jokatu zuen bere lehen partida, 1-5 galduz.
Realaren zelaia izan zen harik eta 1913an Atotxako futbol zelaia eraiki zen arte.

## Ikus, gainera

* Atotxako futbol zelaia
* Anoetako estadioa

## Erreferentziak

* ↑ «https://twitter.com/atotxaorg/status/1170266910510014467» Twitter (Noiz kontsultatua: 2021-04-05).
* ↑ (Gaztelaniaz) «Historia» RCTSS (Noiz kontsultatua: 2021-03-23).
* ↑ «San Sebastián Recreation VS Athletic Club 18/3/1906 | Athletic Club Website Oficial» www.athletic-club.eus (Noiz kontsultatua: 2021-03-23).
* ↑ «1.1 Orígenes del club (1904-1910) - web REAL SOCIEDAD» sites.google.com (Noiz kontsultatua: 2021-03-23).
* ↑ (Gaztelaniaz) «La inauguración de Atocha» El Diario Vasco 2008-10-05 (Noiz kontsultatua: 2021-04-03).

## Kanpo estekak

* Datuak: Q12265168
# Ondarroako Bandera

Ondarroako Bandera 1983tik aurrera Ondarroan antolatzen den estropada da. Ondarroa Arraun Elkartea kluba da antolatzailea.
2022. urtean, XXXVIII. edizioan, lau bandera jokatu ziren, abuztuaren 6an KAE 2 Ligakoa eta ETE Ligakoa eta abuztuaren 13an TKE Ligakoa eta Euskotren Ligakoa. 2023an ere lau bandera izan ziren jokoan.
Azken urteotan sorpresak izan dira garaipenetan, izan ere txanda apaletako traineruek lortu baitzuten garaipena itsasoko baldintzak nabarmen aldatu izanagatik. 2020an Zierbenak bigarren txandatik, 2022an Ondarroak lehen txandatik, 2023an Oriok bigarrenetik eta 2024an Getariak ere bigarren txandatik eskuratu zuten bandera.

## Palmaresa
### Arrantzale Eguna

Arrantzaleen Egunean bi estropada jokatu ziren 70. hamarkadaren bukaeran:
| Urtea | Irabazlea | Bigarrena | Hirugarrena |
| 1978 | Orio | Hondarribia | Zumaia |
| 1979 | Getaria | Zumaia | Santurtzi |

### Ondarroako Bandera
## Garaipenak

| Taldea | Garaipenak | Urteak |
| Zumaia | 4 | 1987, 2003, 2005, 2010 |
| Getaria | 4 | 1998, 2006, 2007, 2014 |
| Ondarroa | 4 | 1994, 1995, 2016, 2022 |
| San Juan | 3 | 1983, 1986, 2000 |
| Kaiku | 3 | 1985, 1997, 2008 |
| Zierbena | 3 | 2018, 2020, 2021 |
| Orio | 3 | 1996, 2012, 2023 |
| Astillero | 2 | 1999, 2009 |
| Castro Urdiales | 2 | 2001, 2002 |
| Mundaka | 1 | 1994 |
| Ur-Kirolak | 1 | 1989 |
| Arkote-Bermeo | 1 | 1991 |
| San Pedro | 1 | 1992 |
| Santurtzi | 1 | 1993 |
| Donostia Arraun Lagunak | 1 | 2004 |
| Busturialdea | 1 | 2011 |
| Lekittarra | 1 | 2013 |
| Pedreña | 1 | 2015 |
| Urdaibai | 1 | 2017 |
| Hondarribia | 1 | 2019 |

### KAE 2 Liga
## Emakumezkoen estropada
### Euskotren Liga

Emakumezkoen Traineru Liga nagusiari dagozkion estropadak. Ondarroako Banderaren palmaresa 2018an hasten da.
| Urtea | Irabazlea | Bigarrena | Hirugarrena |
| 2014 | San Juan | Zumaia | Orio |
| 2015 | Hibaika | Zumaia | Orio |
| 2016 | San Juan | Orio | Hibaika |
| 2017 | San Juan | Orio | Hibaika |
| 2018 | Arraun Lagunak | Orio | San Juan |
| 2019 | Orio | Arraun Lagunak | Hondarribia |
| 2020 | Orio | Donostiarra | Arraun Lagunak |
| 2021 | ez zen jokatu. |
| 2022 | Orio | Arraun Lagunak | Donostiarra |
* Garaipenak
| Taldea | Garaipenak | Urteak |
| San Juan | 3 | 2014, 2016, 2017 |
| Orio | 3 | 2019, 2020, 2022 |
| Hibaika | 1 | 2015 |
| Arraun Lagunak | 1 | 2018 |

### ETE Liga

ETE Ligari dagozkion estropadak.
| Urtea | Irabazlea | Bigarrena | Hirugarrena |
| 2018 | Donostiarra | Hibaika | Tolosaldea |
| 2019 | Hibaika | San Juan | Zumaia |
| 2020 | Tolosaldea | Zumaia | Ondarroa |
| 2021 | Tolosaldea | Deustu | Hibaika |
| 2022 | Hondarribia | Hibaika | Zumaia |
| 2023 | Kaiku | Zumaia | Astillero |
| 2024 | Astillero | Zumaia | Kaiku |

## Kanpo estekak

* Datuak: Q3038996
# Ondarretako lorategiak

Ondarretako lorategiak Gipuzkoako Donostia hiriburuko Antigua auzoan dagoen oinplano luzeko parke edo lorategi bat da. Parkeari izena ematen dion Ondarreta hondartzaren alboan dago eta lore multzo simetriko eta askotarikoa osatzen dute. Donostiako Udalak eta herritarrek Maria Kristina Austriakoa erreginari eskainitako eskultura handia nabarmentzen da bertan, bai eta Juan Ramon Andak egindako eskultura modernoa (Zeharki) ere. Bertan, bizikleta bidea ere badago.

## Kanpo estekak

* Datuak: Q12265167
* Multimedia: Ondarreta Gardens / Q12265167
# Ondarroa (itsasontzia)

Ondarroa lurrunezko eta zurezko oskoldun arrantzu binakakoa izan zen, Tomás Lertxundi Semerena donostiarrarena. Motrikoren bikia izan zen. Bilbora joan zen Pasaiaren ebakuazioan. Minaketari lanetan jarri zuen Eusko Itsas Gudarosteak (1937ko apirila) eta D-14 izena jarri (1937/5/12). Bilbo ebakuatzerakoan Santanderrera pasa zen eta ondoren La Pallicera (1937/8/25), azkenik gerra amaitu arte Rocheforten gelditu zelarik. Bere armadoreei 1939an itzuli zitzaien. Itsasoan 1946ean hondoratu zen.

## Erreferentziak

* Edukiaren zati bat Gipuzkoa Kultura webgunetik hartu da, webgune haren egile eskubideen jabe den Gipuzkoako Foru Aldundiak Creative Commons Aitortu-PartekatuBerdin 3.0 (CC-BY-SA 3.0) lizentziarekin argitaratu baitu (ikus webguneko oharra).

## Kanpo estekak

* Datuak: Q61363116
# Ondarretako Osasun Zentroa

Ondarretako Osasun Zentroa Donostiako osasun-etxea da, Zumalakarregi kalean dagoena. Donostiako Unibertsitate Ospitalea erreferentziako ospitalea du.

## Erreferentziak

* ↑ osakidetza.euskadi.eus

## Kanpo estekak

* Datuak: Q64443051
* Multimedia: Ondarretako Osasun Zentroa / Q64443051
# One South Wacker

One South Wacker, Ameriketako Estatu Batuetako Chicago hirian dagoen bulego etxe orratz bat da. Guztira 168 metro eta 40 solairu dauzka eta 1982an amaitu zuten eraikitzen.
Murphy/Jahn, Inc. Architects arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q2259682
# One Wall Street

One Wall Street, Ameriketako Estatu Batuetako New York hirian dagoen bulego etxe orratz bat da. Guztira 199 metro eta 50 solairu dauzka eta 1931an amaitu zuten eraikitzen. Wall Street eta Broadway-ren arteko izkinan dago kokatua, eta sarreran daukan mosaiko ikusgarriarengatik da ezaguna.
2001ean dorrearen barruko eraberritzea burutu zen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinari buruzko informazioa.
* Datuak: Q209017
* Multimedia: 1 Wall Street / Q209017
# Oneco udalerria, Stephenson konderria

Oneco udalerria Ameriketako Estatu Batuetako Illinois estatuko udalerri bat da, Stephenson konderrian. Azken zentsuaren arabera 1.287 biztanle zituen, 27.44 milia karratu (71.1 km$^2$) eremuan.

## Ekonomia

2020ko zentsuaren arabera, Oneco udalerrian 536 etxebizitza zeuden. Per capita diru-sarrerak 28.025 estatubatuar dolar ziren.

## Kanpo estekak

* Datuak: Q987710
# One Worldwide Plaza

One Worldwide Plaza, Ameriketako Estatu Batuetako New York hirian dagoen erabilera anitzeko etxe orratz bat da. Guztira 237 metro eta 50 solairu dauzka eta 1989an amaitu zuten eraikitzen.
Skidmore, Owings and Merrill arkitekto taldeko David Childsek diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinari buruzko informazioa.
* Datuak: Q1342690
* Multimedia: One Worldwide Plaza / Q1342690
# One of These Days

One of These Days 1971ean Pink Floyd britainiar musika taldeak Meddle diskoaren barnean kaleratutako pieza da. Disko horren lehen gaia da, eta 5:57 minutuko iraupena du.
Echoes gaiarekin batera One of These Days disko honen piezarik arrakastatsuena bilakatu zen, eta irrati saioetan ez ezik, dokumental askotan eta kirol emankizunetan ere presentzia handia izan zuen hurrengo urteetan.
Gaia guztiz instrumentala da; esaldi bakarra botatzen du Nick Masonek ahots desitxuratu batekin: "One of these days I'm going to cut you into little pieces" ("egun hauetako batean zati txikietan moztuko zaitut").
Taldeko lanaren emaitza da One of These Days, Pink Floydeko lau kideek parte hartu baitzuten bere sorreran. Roger Waters-ek behin esan zuenez, musika estudioan inprobisatuz ordu laurden batean konposatu zuten.
Haize soinuarekin eta bi baxu gitarrekin hasten da lana. Organoa sartzen da gero eta gaiaren erritmoa bizkortzen hasten da. Gero, sintetizadore batek soinu etena sortzen du, atmosfera onirikoa oroituz. Esaldi laburraren ostean, perkusioa indarrez sartzen da eta musika tresna guztiak (gitarrak, organoa eta perkusioa) batera aritzen dira gaiari intentsitatea eta erritmo bizia emanez, soinu-erakustaldi batekin amaituz.
Gai zaharra izan arren, zuzeneko kontzertuetan sarri jotzen zuen Pink Floydek. 1987ko A Momentary Lapse of Reason-en mundu biran, eta 1994ko The Division Bell-enean, esaterako (Donostiako Anoeta estadiora iritsi zena).

## Erreferentziak

* ↑ Jean Marie Leduc: Pink Floyd, Ed. Jucar (1975), 80 orr.

## Kanpo estekak

* One of These Days abestia entzungai (Ingelesez)
* Datuak: Q957641
# One Superior Place

One Superior Place, Ameriketako Estatu Batuetako Chicago hirian dagoen etxebizitza etxe orratz bat da. Guztira 153 metro eta 52 solairu dauzka eta 1999an amaitu zuten eraikitzen.
Loewenberg + Associates arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa skyscraperpage.com webgunean.
* Datuak: Q2257273
# One Touch of Nature

One Touch of Nature filma David Wark Griffith zinemagilearen lana da, 1909. urtekoa.

## Pertsonaiak

* Arthur V. Johnson
* Florence Lawrence
* Marion Leonard
* Charles Inslee
* Harry Solter
* Linda Arvidson

## Erreferentziak

* ↑ One Touch of Nature
* ↑ Richard Schickel. D.W. Griffith: An American Life

## Kanpo estekak

* imdb.com
* Datuak: Q3352660
# One Way or Another

One Way or Another (euskaraz Modu Batera Ala Bestera), Blondie estatubatuar rock taldearen abesti bat da. Parallel Lines (1979) diskoan argitaratu zuten.

## Kanpo estekak

* One Way or Another abestia entzungai, Youtube.com (Ingelesez)
* Datuak: Q173181
# One Wild Night Live 1985-2001

One Wild Night Live 1985-2001 Bon Jovi talde estatubatuarraren zuzeneko album bakarra da. Bertan emanaldi desberdinetan zuzenean grabatutako 14 abesti eta estudioko beste bat daude bilduta.

## Abestien zerrenda

| Zenb. | Abestia | Grabazioa | Luzera |
| 1. | It´s My Life | Toronton, 2000-11-27 | 3:50 |
| 2. | Livin' On A Prayer | Zurichen, 2000-08-30 | 5:13 |
| 3. | You Give Love a Bad Name | Zurichen, 2000-08-30 | 3:53 |
| 4. | Keep The Faith | New Yorken, 2000-09-20 | 6:19 |
| 5. | Someday I'll Be Saturday Night | Melbournen, 1995-11-10 | 6:30 |
| 6. | Rockin' In The Free World | Johannesburgon, 1995-12-01 | 5:40 |
| 7. | Something To Believe In | Yokohaman, 1996-05-19 | 6:00 |
| 8. | Wanted Dead or Alive | New Yorken, 2000-09-20 | 5:59 |
| 9. | Runaway | Tokion, 1985-04-28 | 4:47 |
| 10. | In and Out of Love | Tokion, 1985-04-28 | 6:12 |
| 11. | I Don't Like Mondays (Bob Geldofekin) | Londonen, 2000-06-25 | 5:37 |
| 12. | Just Older | Toronton, 2000-11-27 | 5:13 |
| 13. | Something For The Pain | Melbournen, 1995-11-10 | 4:22 |
| 14. | Bad Medicine | Zurichn, 2000-08-30 | 4:19 |
| 15. | One Wild Night 2001 | estudioko bertsioa | 3:43 |

## Bideoak

* One Wild Night
* Wanted Dead or Alive 2001

## Kanpo estekak

* Datuak: Q845707
# Olakua

Olakua Oñatiko (Gipuzkoa) auzoa da. Hirigunearen barruan dago, ekialdean, Legazpirantz doan errepidearen eskuinaldean. Auzoaren zatirik handien-handiena etxebizitzak dira.
Auzoko eraikinik nabarmenena Olakua dorretxea da (Bidaurreta dorrea izenez ere ezaguna), lehen aldiz XV. mendean aipatua. Dorretxe horretan lurperatu zuten, 1518an, Joan Lopez de Lazarraga, Espainiako errege Fernando Katolikoaren idazkari izana. Historiako uneren batean edo bestean monasteriotzat, baserritzat eta errotatzat erabilia, duela zenbait urte goitik behera eraberritu zuten, eta gaur egun udal bulegoak dauzka. Hartara, Olakua dorretxean dute egoitza Oñati Irratiak eta Kontzejupetik aldizkariak, Oñatiko Udalaren jabetzakoak biak.

## Erreferentziak

* ↑ Maria Angeles Molero eta Maria Jose Lanzagorta: «La fundación del convento de Bidaurreta por Juan López de Lazarraga», Sancho el sabio: Revista de cultura e investigación vasca, ISSN 1131-5350, 12. zenbakia, 2000. urtea, 37-66 orrialdeak.
* ↑ «Olakua dorretxea, Oñatiko Udalaren webgunea. Eskuratze data: 2010-12-09.
* ↑ «Olakua dorretxea, Eusko Jaurlaritzaren turismo webgunea. Eskuratze data: 2010-12-09.

## Kanpo estekak

* Datuak: Q12265077
# Olalla Cociña

Olalla Cociña Lozano (Viveiro, Galizia, 1979ko urriaren 15a) galiziar kazetaria, poeta eta abeslaria da.

## Bizitza

Kazetaritzan lizentziaduna da Santiago de Compostelako Unibertsitatean. Gazteentzako hainbat poesia sari irabazi ondoren, 2000. urtean O Facho poesia saria irabazi zuen.
2005ean lehenengo liburua argitaratu zuen, As cervicais da memoria izenburuko poesia-liburua. Hurrengo urtean, 2006an, Aquí (intemperies) liburua plazaratu zuen. 2008an Fiz Vergara Vilariño poesia saria irabazi zuen Libro de Alicia liburua aurkeztuta. 2016ko Afundación poesia saria irabazi zuen Vestir a noite poesia-sortarekin.
Gainera, Atrás Tigre musika taldeko abeslaria eta teklatu-jotzailea da.

## Lanak
### Poesia

* As cervicais da memoria (2005, Edicións Fervenza).
* aquí (intemperies) (2006, Grupo Correo).
* Libro de Alicia (2008, Espiral Maior).
* Ningún precipicio (2013, Toxosoutos).

## Erreferentziak

* ↑ (Galizieraz) García, Montse. (2016ko abenduaren 5a). «Olalla Cociña gaña o premio de Poesía Afundación con «Vestir a noite»» La Voz de Galicia (Noiz kontsultatua: 2020ko martxoaren 2a).
* Datuak: Q3394316
* Multimedia: Olalla Cociña / Q3394316
# Olalla Martínez

Olalla Martínez Carballo (Redondela, 2004) traineru estropadetako emakumezko patroia izan da, Espainiako Traineru Txapelketa bi aldiz irabazi duena.

## Kirol ibilbidea

Redondelakoa izanik Chapelako harrobiko arraunlaria da. 11 urte zituela hasi zen arraunean eta 2022an hartu zuen emakumezkoen traineruaren txopa.
2022an Kontxako Bandera jokatzeko sailkatu zen eta Galiziako ligan bigarren egin zuen. Emakumezkoen Traineru Ligarako sailkapena lortu arren taldeak uko egitea erabaki zuen. 2022an Espainiako Txapelketa irabazi zuen faboritoa zen Cabo da Cruz garaituz eta 2023an berriz izan zen Espainiako txapelduna. Galiziako Liga ere irabazi zuen, estropada guztiak irabaziz, bat ezik.

## Palmaresa

* Kontxako Banderak (0): zortzigarrena 2022an.
* Espainiako Traineru Txapelketak (2): 2022 eta 2023.
* Galiziako Traineru Txapelketak (0): bigarren 2022an.
* Emakumezkoen Galiziako Traineru Liga (1): 2023.

## Erreferentziak

* ↑ www.ligalgt.com (Noiz kontsultatua: 2023-08-08).
* ↑ (Gaztelaniaz) Atlántico. (2022-09-01). «Chapela, la alegría» Atlántico (Noiz kontsultatua: 2023-08-08).
* ↑ (Gaztelaniaz) https://www.facebook.com/lavozdegalicia. (2022-08-08). «Chapela se corona campeona de España femenina de traineras» La Voz de Galicia (Noiz kontsultatua: 2023-08-08).
* ↑ (Gaztelaniaz) Koroibos. (2023-08-06). «Chapela y Ares, campeones de España» Faro de Vigo (Noiz kontsultatua: 2023-08-08).
* ↑ www.ligalgt.com (Noiz kontsultatua: 2023-08-27).

## Kanpo estekak

* Datuak: Q121301236
# Nisa familia

Nisa familia (Polana edo Hertha familia bezala ere ezagutua) eguzkiaren inguruan 2,41 eta 2,5 unitate astronomiko bitarteko distantziara orbitatzen duten asteroide batzuk osatzen dute. Familia honetako asteroideek 0,12 eta 0,21 bitarteko eszentrikotasuna eta 1,4 eta 4,3 bitarteko okerdura dute. Familia honen izena familiako asteroiderik handiena den 44 Nisatik dator.

## Azpitaldeak

Nisa familiako asteroideak, tipikoki, mineralogiari dagokionez, bi taldetan banatuta daude: Nisa eta Polana. Lehen taldean, masiboenak 44 Nisa eta 135 Herta dira, eta S motako asteroideak dira. Bigarrenean 142 Polana da masiboena eta F motako asteroideak dira.

## Familia honetako asteroideak

| Izena | a | e | o |
| 44 Nisa | 2.423 | 0.149 | 3.703° |
| 135 Herta | 2.428 | 0.206 | 2.306° |
| 142 Polana | 2.418 | 0.136 | 2.238° |
| 750 Oskar | 2.444 | 0.130 | 3.952° |
| 2984 Chaucer | 2.470 | 0.135 | 3.054° |
| 2391 Tomita |
| 2509 Chukotka |
| 2710 Veverka |
| 3048 Guangzhou |
| 3069 Heyrovsky |
| 3172 Hirst |
| 3467 Bernheim | 2.409 | 0.149 | 4.112° |
| 3952 Russellmark |
| 4797 Ako |
| 5075 Goryachev |
| 5394 Jurgens |
| 7629 Foros |
| 9922 Catcheller |

## Kanpo estekak

* Datuak: Q2342796
# Nisaba

Nidaba, Nisaba edo Nanibgal, (sumerreraz: 𒀭𒉀 NAGA; gero 𒀭𒊺𒉀 ŠE.NAGA), Sumerian ugalkortasunaren jainkosa, eta, Asirian, idazketa eta astrologiarena izan zen, baita Nansheren laguntzailea ere. Oso gurtua izan zen Umma eta Ereseko santutegietan.
Enlilen alaba bezala aipatzen da, baina, beranduago, Enkiren, are Anuren alaba bezala agertzen da (Nanshe eta Ningirsuren arreba-ahizpa?). "Enlil eta Ninlil, Suden ezkontza" izeneko Miguel Civilen lanean, Nunbarsegunu balitz bezala ere agertzen da, eta, kasu horietan, Haiaren emazte eta Ninlilen ama bezala agertzen da. Bere gurtza guneak Uruk eta Ummako E-Zagina izan zen.
K.a. 2900 eta 2700 urteen artean Umma hirian hasi zen Nisabaren gurtza, hasieran zerealen jainkosa izan zen, geroago idazkeraren jaikosa egin zutenez garrantzi handiagoa lortu zuen, zeren ordurarte jendeak idazkera Nisabaren (edo Nidabaren) oparia izan zela sinisten zuen, horregatik Eres hirian Nisabarentzako santutegi bat egin zuten, baina templua ez zen berarentzat bakarrik izan. Abesti bat ere eduki zuen Ureko bigarren dinastian, baina Nisabaren gurtzak gainbera egin zuen Babiloniar garaitik Hammurabiren garaira bitartean, eta Uren hirugarren dinastiaren ondoren bere gurtza ia desagertu egin zen Nabu jainkoaren erruarengatik (leku batzuetan Nisabare edo Nidabaren senar bezala agertzen zen) baina sortez bere tenpluetan oraindik gurtu egiten zuten. Naiz eta Nisabaren edo Nidabaren gurtza mediterraniorarte heldu K.o. lehenengo mendetan Mesopotamian mantendu zen batipat eta inperio Seleukotar Inperioaen desagerpenaren ondoren K.a. 63 urtean gurtza horren bukaera iritzi zen. Ondorio horretara heltzen da mantendu diren erregistro historikoetatik.

## Erreferentziak

* ↑ Ancient Mesopotamian Gods and Goddesses – Nidaba (goddess)

## Ikus, gainera

* Enki eta Ninhursagen mitoa
* Atrahasis

## Kanpo estekak

* Datuak: Q1088417
# Nisa (Turkmenistan)

Nisako partiar gotorlekuak$^1$ UNESCOren gizateriaren ondarea :
| Mota | Kulturala |
| Irizpideak | ii, iii |
| Erreferentzia | 1242 |
| Kokalekua | Turkmenistan |
| Eskualdea$^2$ | Asia eta Ozeania |
| Koordenatuak | 37°58′0″N 58°11′42″E﻿ / ﻿37.96667°N 58.19500°E﻿ / 37.96667; 58.19500 |
| Izen ematea | 2007 (XXXI. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Nisa (antzinako grezieraz: Νῖσος eta Νίσα eta Νίσαιον), Parthaunisa ere deitua, antzinako hiri bat da, Turkmenistango Ahalgo probintzian dagoena.
Nisako gotorlekuak UNESCOren Gizateriaren Ondarearen zerrendari gehitu zitzaizkion 2007an. 77,90 hektareako eremu babestua eta 400,3 hektareako errespetuzko eremua hartzen dute.
Autore batzuek, Nisa, partiarren lehen hiriburuetako bat izan zela diote. Tradizionalki, Arsazes I.ak sortu zuen. Errege partiarren nekropolia izan zen, errege egoitza edo mausoleo bat izan zitekeenik sekula ezarri ez duten arren.
Mitridates I.a Partiakoaren garaitik aurrera, Mithradatkirt (partieraz: 𐭌𐭕𐭓𐭃𐭕𐭊𐭓𐭕 edo Mitridatesen Gotorlekua) bezala ezagutu zuten. K.a. I. mendean gertatutako lurrikara batek suntsitu zuen.

## Erreferentziak

* ↑ Invernizzi A., Koshelenko G.A.. (1990). «Soviet-Italian Excavations in Old Nisa (Season 1990)» Mesopotamia (XXV): 47–50..

## Kanpo estekak

* Datuak: Q854672
* Multimedia: Nisa, Turkmenistan / Q854672
# Nordgauita

Nordgauita fosfato motako minerala da.

## Ezaugarriak

Nordgauita fosfato mineralaren formula kimikoa hau da: ${\ce {MnAl2(PO4)2(F,OH)2 * 5H2O}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Nordgauite: Mineral information, data and localities.» www.mindat.org (Noiz kontsultatua: 12-05-2019).
# Nordhalben

Nordhalben Alemaniako udalerria da. Bavariako estatuan dago, [[Kronach (barrutia)|Kronach]] barrutian. 2014an 1.763 biztanle zituen 21,91 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505015
* Multimedia: Nordhalben / Q505015
# Nordfjorden (Vestland)

Nordfjorden, Norvegiako kostaldeko fiordo bat da. 106 kilometro luze ditu eta herrialdeko seigarren Fiordo luzeena da
Vestland konderrian dago.
# Nordhackstedt

Nordhackstedt Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 456 biztanle zituen 12,47 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q528837
* Multimedia: Nordhackstedt / Q528837
# Nordfriesland barrutia

Nordfriesland barrutia (frisieraz: Nordfraschlönj/Nordfriislon, alemanez: Kreis Nordfriesland, danieraz: Nordfrisland) Alemaniako Schleswig-Holstein estatuko barrutia da, herrialde osoan iparralderen dagoena. Danimarkarekin egiten du muga.

## Geografia

Jutlandia penintsulaz gain Frisiako iparraldeko uharteak hartzen ditu. Uharte handienak Sylt, Föhr eta Amrum dira.

## Hiriak eta udalerriak

Barrutiak 4 hiri eta 8 Amt (herrien elkarketa) ditu.

### Hiriak

* Friedrichstadt
* Husum
* Tönning
* Reußenköge

### Amt-ak

* Eiderstedt
* Föhr-Amrum
* Landschaft Sylt
* Mittleres Nordfriesland
* Nordsee-Treene
* Pellworm
* Südtondern
* Viöl

## Kanpo estekak

* Datuak: Q2937
* Multimedia: Kreis Nordfriesland / Q2937
# Nordharz

Nordharz Alemaniako udalerri bat da, Saxonia-Anhalt estatuan. Azken zentsuaren arabera 7.784 biztanle zituen, 96,42 kilometro koadroko azaleran.

## Kanpo estekak

* Datuak: Q701320
* Multimedia: Nordharz / Q701320
# Nordhastedt

Nordhastedt Alemaniako udalerria da. Schleswig-Holstein estatuan kokatuta dago, [[Dithmarschen (barrutia)|Dithmarschen]] barrutian. 2014an 2.754 biztanle zituen 26,56 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q528348
* Multimedia: Nordhastedt / Q528348
# Norderwöhrden

Norderwöhrden Alemaniako udalerria da. Schleswig-Holstein estatuan dago, [[Dithmarschen (barrutia)|Dithmarschen]] barrutian. 2014an 300 biztanle zituen 18,47 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q524556
* Multimedia: Norderwöhrden / Q524556
# Nordestina

Nordestina Brasilgo udalerri bat da, Bahiako estatuan kokatua. 18.402 biztanle ditu 468,889 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1793758
* Multimedia: Nordestina / Q1793758